Zachary Quinto

Zachary John Quinto (født 2. juni 1977) er en amerikansk skuespiller, kjent for sin rolle som Adam Kaufman i tv-serien 24 og Sylar i NBCs superheltserie Heroes. Han har rollen som den unge Spock i Star Trek-filmen som kom i 2009.


== Biografi ==


=== Tidlig liv ===
Quinto, som er halvt italiensk og halvt irsk, ble født i Pittsburgh og vokste opp i nærliggende Green Tree, Pennsylvania. Han var medlem av the Civic Light Opera mini-stars i Pittsburgh som barn. 


=== Utdannelse ===
Han gikk Aiken elementary school og deretter Jay Neff Middle School, før han tok Central Catholic High School i Pittsburgh. Han ble immatrikulert ved teaterlinjen ved Carnegie Mellon University i 1995 og ble uteksaminert derfra i  1999.


=== Privatliv ===
Zachary Quinto har vært i et forhold med Miles McMillan siden 2013. Han kom ut som homofil etter selvmordet til Jamey Rodemeyer i 2011, som hadde skapt oppsikt i medier. Han uttalte at «å leve med sin legning i all hemmelighet bidrar ikke med at de homofile skal få likestilling i samfunnet». Sommeren 2013 inngikk han et forhold med den amerikanske modellen og kunstneren Miles McMillan.


== Karriere ==
Quinto dukket først opp på tv-skjermen i det kortvarige tv-serien The Others, for deretter å få flere gjesteroller på andre store tv-serier som CSI, Touched By An Angel, Charmed, Six Feet Under, Lizzie McGuire og Dragnet. I 2004 fikk han en fast rolle i dramaserien 24, som dataeksperten "Adam Kaufman". Quinto var med i alle episodene i sesong 3 av 24, unntatt en.
I 2006 spilte Quinto rollen som "Sasan", en flamboyant, homoseksuell, persisk-amerikansk bestevenn til Tori Spelling i hennes "reality" show So NoTORIous. 


=== Heroes ===

Senere i 2006 fikk Quinto en fast rolle som "Sylar" i superhelt-serien Heroes. "Sylar" er en stille og svært sterk seriemorder med superkrefter. "Sylar" viste ikke i begynnelsen noen tegn på spesielle evner, men hevdet selv at han har evnen til å "se hvordan alt fungerer". I hans besatte jakt på å selv bli spesiell dreper han andre med overnaturlige evner, og stjeler evnene deres ved å fjerne hjernen. 
Quinto har signert en forlenging i sesong 2 på sin rolle


=== Star Trek ===
23. juli 2007 begynte flere nettsteder, inklusive E! Online å melde at Quinto hadde fått rollen som den unge "Spock" i den nye ellevte Star Trek-filmen. En offisiell bekreftelse på dette kom 26. juli 2007 ved Comic-Con International 2007. Quinto hadde uttrykt sin interesse i å spille "Spock" i et intervju i 2006, der han bemerket sin likhet til skuespilleren Leonard Nimoy.


== Priser og nominasjoner ==
TV Land Awards

2007 – Vinner – Future Classic Award – Heroes (delt med Jack Coleman, Leonard Roberts, Masi Oka, Noah Gray-Cabey, Santiago Cabrera, Tim Kring, Allan Arkush)Teen Choice Awards 

2007 – Nominert – Choice TV: Villain – Heroes


== Utvalgt filmografi ==


== Referanser ==


== Eksterne lenker ==
Offisielt nettsted 
(en) Zachary Quinto – kategori av bilder, video eller lyd på Commons 
(en) Zachary Quinto på Internet Movie Database 
(sv) Zachary Quinto i Svensk Filmdatabas 
(da) Zachary Quinto på Filmdatabasen 
(da) Zachary Quinto på Scope 
(fr) Zachary Quinto på Allociné 
(en) Zachary Quinto på AllMovie 
(en) Zachary Quinto hos Turner Classic Movies 
(en) Zachary Quinto hos Rotten Tomatoes 
(en) Zachary Quinto hos The Movie Database 
(en) Zachary Quinto hos Internet Broadway Database 
Interview with TheStarScoop, January 2007